stanford-oval/wikipedia huggingface dataset:
Jalkapallon seurajoukkueiden maailmanmestaruuskilpailut 2006
Loppuottelu > Kokoonpanot

| 0 | 1 | 2 |
| --- | --- | --- |
|  Internacional: 1 Clemer  2 Ceara  3 Indio  4 Fabiano Eller  5 Wellington Monteiro  7 Alex (46. 17 Fabian Vargas)  8 Edinho  9 Fernandao (76. 16 Adriano)  10 Iarley  11 Alexandre Pato (61. 18 Luiz Adriano)  15 Rubens Cardoso |   |  FC Barcelona: 1 Victor Valdes  3 Thiago Motta (59. 6 Xavi)  4 Rafael Marques  5 Carlos Puyol  7 Eiður Guðjohnsen (88. 18 Santiago Ezquerro)  8 Ludovic Giuly  10 Ronaldinho  11 Gianluca Zambrotta (46. 2 Juliano Belletti)  12 Giovanni van Bronchorst  20 Deco  24 Andres Iniesta |
Maalintekijätilasto

3 maalia
Mohamed Aboutrika  (Al Ahly)
2 maalia
Flavio  (Al Ahly)
1 maali
12 pelaajaa
Jalkapallon seurajoukkueiden maailmanmestaruuskilpailut
Brasilia 2000
Japani 2005
Japani 2006
Japani 2007
Japani 2008
Arabiemiirikunnat 2009
Arabiemiirikunnat 2010
Japani 2011
Japani 2012
Marokko 2013
Marokko 2014
Japani 2015
Japani 2016
Arabiemiirikunnat 2017
Arabiemiirikunnat 2018
Juha Järvinen

Juha Järvinen (s. 28. kesäkuuta 1971 Eurajoki) on suomalainen musiikin maisteri, kuoronjohtaja ja säveltäjä. Hän työskentelee  Turun konservatorion ja musiikkiopiston rehtorina.
Juha Järvinen oli Porissa toimivan Palmgren-konservatorion rehtorina vuosina 2007–2013. Hän siirtyi  Turun konservatorion rehtoriksi elokuussa 2013. . Järvisen rehtorikauden alkuvaiheessa lakkautettiin Turun konservatoriossa tarjottu tanssijan perustutkintokoulutus  .Vuosina 1999–2003 hän oli Eurajoen kristillisen opiston musiikkilinjan johtaja ja 2003–2007 Palmgren-konservatorion koulutussuunnittelija.
Järvinen kirjoitti ylioppilaaksi Harjavallan lukiosta vuonna 1990 ja valmistui musiikin maisteriksi Sibelius-Akatemian musiikkikasvatusosastolta 1998. Hänen instrumenttejaan ovat kuoron- ja orkesterinjohto, piano, saksofoni ja laulu. Järvinen on myös säveltäjä, jonka teoksia Luvian Mieskuoro on esittänyt. Hän johti Luvian Mieskuoroa vuosina 2001–2012. Vuosina 2013–2020 hän toimi Turussa Mieskuoro Laulun Ystävien taiteellisen johtajana.
Järvinen toimi lisäksi vuosina 2008–2013 Pori Big Bandin taiteellisena tuottajana yhdessä Juha Unkilan kanssa. Hän vierailee orkesterin johtajana edelleen. Aikaisemmin hän on johtanut muun muassa Kværner Masa-Yardsin Helsingin telakan mieskuoroa vuosina 1994–1998, Rauman Poikakuoroa 2002–2004 ja Eurajoen Nuorisosoittokuntaa vuosina 1999–2003 yhdessä Esa Laihosen ja Vesa-Pekka Leinon kanssa.
Diskografia

On merellä suurella ihanaa (2003), Luvian mieskuoro, joht. Juha Järvinen
Luhtahuitti (2012), Pori Big Band solistina Tapani Rinne, joht. Juha Järvinen
Aiheesta muualla

Juha Järvisen haastattelu Amfion.fi:ssa
Juha Järvisen esittely Turun konservatorion sivuilla[vanhentunut linkki]
Johnathan Goddard

| Johnathan Goddard> Henkilötiedot |
| --- | --- |
Syntynyt: 11. toukokuuta 1981 San Diego, Kalifornia
Kuollut: 15. kesäkuuta 2008 Clayn piirikunta, Florida
Kansalaisuus:   Yhdysvallat
Amerikkalaisen jalkapallon pelaaja
Pelipaikka:  puolustuksen linjamies
Pelaajaura
Seurat:  Indianapolis Colts (NFL) Colorado Crush (AFL)
NFL-varaus:  206. varaus, 2005 Detroit Lions
Pääsarjaura:  2005–2008
Johnathan Bruce Goddard (11. toukokuuta 1981 – 15. kesäkuuta 2008) oli yhdysvaltalainen amerikkalaisen jalkapallon pelaaja. Hän syntyi San Diegossa, Kaliforniassa, ja opiskeli Marshallin yliopistossa.
Goddardin NFL-seuroina olivat Detroit Lions (2005) ja Indianapolis Colts (2005–2006). Lisäksi hän pelasi Arena Football Leaguen Colorado Crushissa (2008).
Goddard kuoli 27-vuotiaana moottoripyöräonnettomuudessa Floridassa.
Jalkapallon seurajoukkueiden maailmanmestaruuskilpailut 2007

| 2007 FIFA Club World Cup |
| --- | --- |
Joukkueet:  7
Isäntämaa:   Japani
Ajankohta:  7. – 16. joulukuuta 2007
Mitalistit:  
–  Kultaa:   Milan
–  Hopeaa:   Boca Juniors
–  Pronssia:   Urawa Red Diamonds
Ottelut:  7
Maalit:  21 (3 ottelua kohti)
Yleisö:  315 279 (45 040 ottelua kohti)
Maalintekijä:   Washington (3)
Paras pelaaja:   Kaká
Vuoden 2007 seurajoukkueiden maailmanmestaruuskilpailut pelattiin Japanissa 7. – 16. joulukuuta 2007 ja ne olivat järjestykseltään neljännet.
Turnauksen voitti italialainen Milan, joka kohtasi loppuottelussa argentiinalaisen Boca Juniorsin. Samalla Milanista tuli ensimmäinen eurooppalaisseura, joka on voittanut seurajoukkueiden maailmanmestaruuden.
Osallistujat

| Seurajoukkue> Liittyvät mukaan välierissä | Maanosaliitto> Liittyvät mukaan välierissä | Turnaus> Liittyvät mukaan välierissä | Liittyvät mukaan välierissä |
| --- | --- | --- | --- |
|  Boca Juniors | CONMEBOL | Copa Libertadoresin voittaja 2007 |  |
|  Milan | UEFA | Mestarien liigan voittaja 2006–2007 |  |
Liittyvät mukaan puolivälierissä
|  Urawa Red Diamonds | AFC | AFC:n Mestarien liigan voittaja 2007 |  |
|  Étoile du Sahel | CAF | CAF:n Mestarien liigan voittaja 2007 |  |
|  Pachuca | CONCACAF | CONCACAF:n Mestarien liigan voittaja 2007 |  |
Pelaavat karsintaottelun
|  Waitakere United | OFC | OFC:n Mestarien liigan voittaja 2007 |  |
|  Sepahan | AFC* | AFC:n Mestarien liigan toinen 2007 |  |
* Urawa Red Diamondsin voitettua AFC:n Mestarien liigan, isäntäjoukkueen paikan turnauksessa otti toiseksi korkeimmin sijoittunut joukkue AFC:n Mestarien liigassa.
Pelipaikat

| Jokohama | Tokio | Toyota |
| --- | --- | --- |
| Jokohaman kansainvälinen stadion | Tokion olympiastadion | Toyota stadion |
| Kapasiteetti: 72 327 | Kapasiteetti: 57 363 | Kapasiteetti: 45 000 |
Ottelut

Kellonajat paikallista-aikaa (UTC+9).
Parhaat maalintekijät

Washington (Urawa Red Diamonds)
Filippo Inzaghi (Milan)
Emad Mohammed (Sepahan)
Aiheesta muualla

FIFA Club World Cup (englanniksi)
Jalkapallon seurajoukkueiden maailmanmestaruuskilpailut
Brasilia 2000
Japani 2005
Japani 2006
Japani 2007
Japani 2008
Arabiemiirikunnat 2009
Arabiemiirikunnat 2010
Japani 2011
Japani 2012
Marokko 2013
Marokko 2014
Japani 2015
Japani 2016
Arabiemiirikunnat 2017
Arabiemiirikunnat 2018
Johannes Buddén

Emil Johannes Buddén (18. huhtikuuta 1855 Savonlinna – 11. kesäkuuta 1931 Helsinki) oli suomalainen rehtori ja kouluneuvos.
Buddénin vanhemmat olivat maaviskaali Erik Johan Buddén ja Augusta Emilia Böök. Hän pääsi ylioppilaaksi 1872 Kuopion kymnaasista ja valmistui Helsingin yliopistosta filosofian kandidaatiksi 1876.
Buddén oli Savonlinnan lyseon lehtori 1889–1918 ja rehtori 1891–1918, Kouluhallituksen apulaisylitarkastaja 1912–1918 ja luonnonhistoriaa ja maantiedettä edustava kouluneuvos 1918–1926. Hän perusti Savonlinnan lyseoon Suomen ensimmäisen kasvitieteellisen koulupuutarhan.
Buddén teki useita opintomatkoja ulkomaille. Hän oli 1907–1908 jäsenenä senaatin asettamassa oppikouiukomiteassa ja 1921–1929 jäsenenä ylioppilastutkintovaliokunnassa. Hän toimi myös Savonlinnan kaupunginvaltuuston puheenjohtajana.
Buddén oli naimisissa vuodesta 1883 Johanna Augusta Granitin kanssa. Heidän poikiaan olivat Ilmari Välikangas (1884–1959), Eino Välikangas (1889–1960) ja Martti Välikangas (1893–1973).
Julkaisuja

Nimellä E. J. Buddén:
Koulukasvitarhoista ja niiden merkityksestä kasvitieteen opetukselle teoksessa Savonlinnan reaalilyseo. Kertomus lukuvuodesta 1904 - 1905. Savonlinna 1905
Havaintoja luonnonhistorian opetuksen alalta. Tekijä, Helsinki 1906
Savonlinnan reaalilyseo 1884-1909: silmäys oppilaitoksen 25-vuotiseen toimintaan. Savonlinnan reaalilyseo, Savonlinna 1910
Jouna Alameri

Jouna Olavi Alameri, vuoteen 1936 Almberg (28. elokuuta 1895 Oulu – 3. elokuuta 1976) oli suomalainen everstiluutnantti, joka toimi muun muassa Ilmavoimien esikunnan esikuntapäällikkönä ja ilma- ja väestönsuojelun tehtävissä.
Jouna Alameren vanhemmat olivat insinööri Albert Julius Almberg ja Eva Helena Rosengren ja puoliso vuodesta 1925 Aune Hannele Blomstedt, arkkitehti Yrjö Blomstedtin tytär. Alameri kävi Vöyrin sotakoulun, suoritti sotakorkeakoulun ensimmäisen ilmakomentajakurssin ja opiskeli School of Army Cooperation -oppilaitoksessa. Puolustusvoimien palveluksessa hän oli vuodesta 1918, ensin komppanian ja patterin päällikkönä ja sitten laivueen, eskaaderin ja lentorykmentin komentajana vuoteen 1935. Ilmavoimien esikunnan koulutusosaston päällikkö hän oli 1935 ja ilmavoimien esikunnan päällikkö 1935–1940. Viimeksi mainittuna vuonna hän toimi lentorykmentin ja maavoimien ilmakomentajana ja Oulun läänin väestönsuojelutarkastajana, vuonna 1941 hänestä tuli III armeijakunnan ilmasuojelukomentaja. Päämajassa hän toimi ilmasuojelukomentajana 1941–1943 ja Pohjois-Suomen ilmasuojelujoukkojen komentajana 1943–1944. Evakuointikeskus Roin komentaja Alameri oli 1944 ja Oulun läänin väestönsuojelutarkastaja 1944–1945. Suomen Puunjalostusteollisuuden Työnantajaliiton palvelukseen hän tuli kamreeriksi ja konttoripäälliköksi vuonna 1945, erottuaan vakinaisesta palveluksesta.
Alameren tytär Eila Erika (s. 1928) avioitui vuonna 1953 päätoimittaja Simopekka Nortamon kanssa.
Juha Plosila

Juha Petteri Plosila (s. 21. kesäkuuta 1965 Turku) on suomalainen yleisurheilija, jonka päälaji oli pituushyppy. Hän edusti vuoteen 1989 asti Mikkelin Kilpa-Veikkoja ja sen jälkeen Turun Urheiluliittoa. Häntä valmensivat Veikko Noponen ja Heikki Kyröläinen.
Plosila saavutti pituushypyssä hopeaa sisäratojen Pohjoismaiden mestaruuskilpailuissa Oslossa 1987. Sisäratojen EM-kilpailuissa hän oli kahdestoista Budapestissa 1988 ja yhdestoista Haagissa 1989. Hän edusti Suomea aikuisten maaotteluissa ja Euroopan cupin kilpailuissa 1985–1992. Hän voitti maaottelun pituuskilpailun ulkoradoilla Tampereella 1987, Tukholmassa 1987 ja Øyestadissa 1988 sekä sisäradoilla Tampereella 1988.
Plosila teki pituushyppyennätyksensä 799 cm Vesannolla heinäkuussa 1988. Hallissa hän hyppäsi parhaimmillaan 785 cm Solnassa helmikuussa 1989. 100 metrin ennätyksensä 10,63 s hän juoksi Vammalassa 1991. Sisäradoilla hän juoksi 60 metriä aikaan 6,86 s Otaniemessä 1990.
Aikuisten SM-mitalit

Ulkoradat
100 metriä: 1985 hopeaa
Pituushyppy: 1985 hopeaa, 1987 pronssia, 1989 hopeaa
4 × 100 metrin viesti: 1992 kultaa
Sisäradat
Pituushyppy: 1985 pronssia, 1987 hopeaa, 1988 pronssia, 1989 hopeaa, 1990 hopeaa, 1992 hopeaa
Jouni Ampuja

Jouni Ampuja (s. 18. kesäkuuta 1975) on suomalainen ralliautoilija. Hän saavutti urallaan hopeaa nuorten SM-sarjassa vuonna 1997, aikuisten SM-pronssia alle 2000-kuutioisten N2-luokassa kaudella 1998, SM-hopeaa N-ryhmässä kaudella 2001 ja kaksi kertaa SM-hopeaa A-ryhmässä kausilla 2004 ja 2005. Ampuja osallistui viiteen rallin MM-sarjan osakilpailuun, joista kaikki olivat Suomen ralleja. Toistaiseksi viimeisen rallinsa Ampuja ajoi vuonna 2010 Virossa.
Ralliuransa jälkeen Ampuja on toiminut Toyota Gazoo Racingin nuorten japanilaiskuljettajien haastajaryhmän vetäjänä.
Jori Ilanko

Jori Ilanko (15. kesäkuuta 1904 Tampere – 15. elokuuta 1969) oli suomalainen päätoimittaja ja lyhytelokuvien käsikirjoittaja.
Ilanko oli Suomen Urheilulehden päätoimittajana 1940–1942, Karjala-lehden päätoimittajana 1956–1958 ja Ylä-Vuoksi-lehden päätoimittajana 1961–1968. Jatkosodan aikana Ilanko toimi tk-miehenä. Ilanko toimi myös 1930-luvulla nyrkkeilytuomarina. Hän tuomaroi mm. vuoden 1936 Berliinin olympialaisten nyrkkeilyturnauksessa.
Julkaisuja

Viipurin Urheilijat: Karjalan urheilun historiaa; toim. Jori Ilanko, L. H. Salonen. Viipurin Urheilijat, Kerava 1953
Pamaus ry 65-vuotias: tietoja Teollisuuden- ja liikkeenharjoittajain seura Pamaus ry:n toiminnasta ja vaiheista vv. 1891-1955. Pamaus, Helsinki 1956
Suomennoksia

Roland Hentzel ja Viktor Smeds : Nyrkkeilykirja. Otava 1936
Aiheesta muualla

Luutnantti Jori Ilangon jatkosodan aikaan ottamia valokuvia Finnassa
Julian Lethbridge

Julian Lethbridge (s. 1947 Colombo, Sri Lanka) on brittiläinen taidemaalari ja piirtäjä.
Lethbridge varttui pääasiassa Englannissa. Hän opiskeli Winchester Collegessa vuosina 1960–1966 ja Cambridgen yliopistossa vuosina 1966–1969. Lethbridge muutti vuoteen 1972 mennessä New Yorkiin piirtämään ja maalaamaan. Hänen teostensa ensimmäinen näyttely pidettiin Julian Pretton galleriassa vuonna 1988. Tästä vuoden kuluessa Lethbridgelle omistettuja näyttelyjä pidettiin myös Paula Cooper Galleryssa (New York) ja Daniel Weinbergin galleriassa (San Francisco). Hänelle myönnettiin vuonna 1988 Francis J. Greenburger -palkinto.
Lethbridgen teokset perustuvat usein matemaattisiin periaatteisiin. Hänen teoksiaan on ollut näyttelyissä eri puolilla Eurooppaa ja Yhdysvaltoja. Niitä on otettu Metropolitan Museum of Artin, Whitney Museum of American Artin, Tate Galleryn, Art Institute of Chicagon ja National Gallery of Artin pysyviin kokoelmiin. Filantrooppi, taiteiden tukija Anne Hendricks Bass oli Lethbridgen pitkäaikainen elämänkumppani. Huhtikuussa 2007 naamioituneet miehet tunkeutuivat pariskunnan kotiin, antoivat molemmille injektiot ja kieltäytyivät antamasta vasta-ainetta, ellei tunkeutujille annettaisi 8,5 miljoonaa Yhdysvaltain dollaria. Injektoitu aine osoittautui harmittomaksi, ja tunkeutujat lopulta pakenivat paikalta saamatta rahaa. Pariskunnalle aiemmin työskennellyt Emanuel Nicolescu tuomittiin muun muassa kiristyksen yrityksestä 20 vuoden vankeusrangaistukseen vuonna 2012. Muita tapaukseen liittyneitä henkilöitä ei ollut siihen mennessä tavoitettu.
Juha Peura

Juha Kalervo Peura (s. 24. kesäkuuta 1936 Sievi) on suomalainen islantilaisen kirjallisuuden kääntäjä.
Suomennoksia

Halldór Laxness : Laulu luojan antimista. WSOY 1974 (alkuteos Gudsgjafabula)
Ólafur Jóh. Sigurdsson : Kuovi : satukertomus. WSOY 1978 (alkuteos Spói)
Margit Eklundh : Säästä selkäsi ; ruots. alkuteoksesta Spara ryggen suom. Juha Peura ; piirrokset Lennart Elworth ym. ; valokuvat Stig Siegers ym. Kirjayhtymä, Helsinki 1980
Njördur P. Njardvik : Kohtaloonsa tuomitut. Otava 1985 (alkuteos Daudamenn)
Njördur P. Njardvik, Freyr Njardarson : Piikki. Otava 1986 (alkuteos Ekkert mál)
Frída Á. Sigurdardóttir : Kun yö kuluu. Gummerus 1992 (alkuteos Medan nóttin lidur)
Matthías Viðar Sæmundsson : Hávamál : viikinkien viisaus. Gudrun, Helsinki 1996
Hallgrímur Helgason : 101 Reykjavik. Otava 2000, 2. painos 2001
Joulutarinoita ; kirj. Leena Lehtolainen, Liza Marklund, Henning Mankell ja muita kertojia ; suomentajat Katriina Savolainen ja Juha Peura. Helmi, Helsnk 2003, 2. painos 2005
Hallgrímur Helgason : Islannin kirjailija. Otava 2005, 2. painos 2006 (alkuteos Höfundur Íslands)
Naurava kummitus ; kirj. Heidi Böckman ym. ; suomentajat Katriina Savolainen, Juha Peura ja Rauna Paadar-Leivo. Tammi 2006
Kari Nars : Raha ja onni. Tammi 2006, 3. painos 2008 (alkuteos Pengar och lycka)
Yrsa Sigurðardóttir : Joka toiselle kuoppaa kaivaa. Otava 2008 (alkuteos Sér grefur gröf)
Guðrún Eva Mínervudóttir : Nukentekijä. Athena, Jyväskylä 2010 (alkuteos Skaparinn)
Jarno Rosberg

| Jarno Rosberg> Henkilötiedot |
| --- | --- |
Syntynyt: 28. huhtikuuta 1981 (ikä 43)
Kansalaisuus:  Suomi
Nyrkkeilijä
Pituus:  195 cm
Painoluokka:  raskassarja
Kätisyys:  vasenkätinen
Ammattilaistilastot
Ottelut:  19
Voitot:  17
– tyrmäysvoitot:  7
Tappiot:  1
Ratkaisemattomat:  1
Ei tuomiota/ mitätöity:  1
Jarno Rosberg (s. 28. huhtikuuta 1981) on suomalainen uransa lopettanut raskaansarjan ammattinyrkkeilijä. Rosbergin ammattilaistallina toimii P3 boxing. Hän on 195 cm pitkä ja painaa 105 kiloa. Valmentajana toimii tamperelainen Ilkka Aalto.[lähde? ]
Amatööriura

Rosberg harrasti nuorena poikana painia, kunnes aloitti 11-vuotiaana nyrkkeilyn. Teini-iässä ja myöhemminkin hän käytti huumeita ja teki omaisuus- ja väkivaltarikoksia.
Rosberg otteli amatööriurallaan 150 kertaa. Hän voitti raskaansarjan Suomen-mestaruuden vuosina 2001 ja 2005, Tammer-turnauksen vuonna 2005 ja Pokal Cupin Saksassa vuonna 2004. Hän saavutti SM-hopeaa vuosina 1999, 2004, 2006 ja 2007 sekä useita mitalisijoituksia kansainvälisistä turnauksista.[lähde? ]
2000-luvun vaihteessa Rosberg ajautui alkoholi- ja huumekierteeseen. Lisäksi hän velkaantui muun muassa pahoinpitelyistä aiheutuneiden laskujen takia. Sittemmin Rosberg raitistui ja sai tukijakseen tamperelaisen musiikkialan managerin Sami Borgenströmin, joka maksoi pois hänen laskunsa.
Ammattilaisura

Hävittyään diskauksella vuoden 2007 SM-loppuottelussa Samu Lämsälle Rosberg ryhtyi ammattilaiseksi ja solmi sopimuksen Pekka Mäen P3 Boxing-tallin kanssa. Ammattilaisuransa alussa hän kohtasi lähinnä heikkotasoisia kehien kiertolaisia. Hän voitti kahdeksasta ensimmäisestä ottelustaan neljä tyrmäyksellä. Vasenkätisen Rosbergin tunnusmerkiksi muodostui voimakas vasemman käden koukku kylkeen.[lähde? ]
27. marraskuuta 2009 Rosberg voitti Juho Haapojan raskaansarjan SM-ottelussa tuomariäänin mutta jäi ottelun jälkeisessä doping-testissä kiinni anabolisista steroideista. Hän joutui rikkomuksen takia vuoden kilpailukieltoon ja raskaan sarjan mestarin tittelin sai Haapoja.
Rosberg hävisi tyrmäyksellä 4. erässä 19. lokakuuta 2013 Ranskassa Johann Duhaupas'ille tämän kotikaupungissa Abbevillessä. Rosberg ja Duhaupas ottelivat raskaan sarjan Euroopan unionin mestaruudesta.
Vuoden 2014 aikana Rosberg sai kolme tyrmäysvoittoa kaikissa kotimaassa käydyissä otteluissaan.[lähde? ]
Ammattilaisottelut

1. helmikuuta 2008 Aleksandrs Selezens (Latvia), Helsinki, pistevoitto, 4 erää (tuomaripisteet: 40–37, 40–36, 39–38)
18. huhtikuuta 2008 Stanislav Lukjantširov (Venäjä), Helsinki, pistevoitto, 4 erää (tuomaripisteet: 40–36, 40–36, 40–36)
30. elokuuta 2008 David Vicena (Tšekki), Tampere, tyrmäysvoitto 1. erässä
28. marraskuuta 2008 Valery Semiskur (Venäjä), Helsinki, tekninen tyrmäysvoitto 1. erässä
14. helmikuuta 2009 Tamas Polster (Puola), Tampere, tyrmäysvoitto 1. erässä
18. huhtikuuta 2009 Jorge Valenzuela (Meksiko), Helsinki, pistevoitto, 6 erää (tuomaripisteet: 60–52, 60–53, 60–53)
30. toukokuuta 2009 Viktor Szalai (Unkari), Helsinki, tyrmäysvoitto 1. erässä
22. elokuuta 2009 Daniil Peretjatko (Venäjä), Helsinki, pistevoitto, 6 erää (tuomaripisteet: 60–54, 60–54, 60–54)
27. marraskuuta 2009 Juho Haapoja, Tampere (mitätöity)
29. tammikuuta 2011 Igoris Borucha (Liettua), Porvoo, pistevoitto, 6 erää (tuomaripisteet: 60–54, 60–54, 60–55)
21. toukokuuta 2011 Tomasz Zeprzalka (Puola), Seinäjoki, pistevoitto, 6 erää (tuomaripisteet: 60–53, 60–53, 60–53)
23. syyskuuta 2011 Paul Butlin (Englanti), Helsinki, pistevoitto, 6 erää (tuomaripisteet: 59–54, 59–54, 59–54)
3. joulukuuta 2011 Manuel Alberto Pucheta (Argentiina), Helsinki, pistevoitto, 8 erää (tuomaripisteet: 80–73, 80–73, 78–74)
21. tammikuuta 2012 Pavels Dolgovs (Latvia), Seinäjoki, pistevoitto, 6 erää (tuomaripisteet: 60–55, 58–57, 58–56)
15. syyskuuta 2012 Ivica Perkovic (Kroatia), Seinäjoki, pistevoitto, 8 erää (tuomaripisteet: 79–75, 80–73, 80–73)
19. lokakuuta 2013 Johann Duhaupas (Ranska), Abbeville, Somme, Ranska, tyrmäystappio 4. erässä. EBU:n Euroopan unionin mestaruusottelu
7. kesäkuuta 2014 Jovan Kaludjerovic (Montenegro), Kauhava, tyrmäysvoitto 1. erässä ajassa 1.33
6. syyskuuta 2014 Gezim Tahiri (Kosovo), Tampere, tyrmäysvoitto 6. erässä ajassa 0.31
15. marraskuuta 2014 Andrzej Witkowski (Puola), Kotka, tekninen tyrmäys 6. erässä ajassa 2.02
11. huhtikuuta 2015 Goga Abuladze (Georgia), Kemi, tyrmäysvoitto 2. erässä ajassa 0.38
25. huhtikuuta 2015 Tamas Lodi (Unkari), Helsinki, ratkaisematon
Aiheesta muualla

Jarno Rosberg Ammattinyrkkeily.Net-sivustolla (Arkistoitu – Internet Archive)
Jarno Rosberg boxing.fi-sivustolla (Arkistoitu – Internet Archive)
Rosbergin ammattilaisottelut Boxrec.comin tietokannassa
Johannes Bugenhagen

Johannes Bugenhagen, Lucas Cranach vanhemman maalaus vuodelta 1537.
Johannes Bugenhagen (24. kesäkuuta 1485 Wollin, Taka-Pommeri – 20. huhtikuuta 1558 Wittenberg) oli saksalainen pappi, uskonpuhdistaja ja Martti Lutherin sielunhoitaja ja läheinen ystävä. Bugenhagen toi uskonpuhdistuksen Pohjois-Saksaan ja Tanskaan.  Hän organisoi taitavasti kirkon hallinnon ja loi kyseisille alueille kestävän kirkkojärjestyksen. Lutherilta hän sai lempinimen tohtori Pommeri (saks. Doktor Pomeranus).
Bugenhagen opiskeli humanistia aineita Greifswaldin yliopistossa, mutta ei kuitenkaan suorittanut akateemista tutkintoa. Pappisvihkimyksen jälkeen hän toimi saarnaajana, opettajana ja luennoitsijana eri puolilla Pommeria, muun muassa latinanopettajana Treptow an der Regassa (nykyinen Trzebiatów).
Aluksi Bugenhagen suhtautui hyvin kielteisesti Lutherin teologisiin pyrkimyksiin. Tutustuttuaan tarkemmin Lutherin kirjoituksiin hänestä kuitenkin tuli tämän vankkumaton tukija, ja hän muutti Lutherin lähelle Wittenbergiin. Myöhemmin elämänsä aikana Bugenhagen toimi muun muassa Wittenbergin seurakunnan pastorina ja luennoi kaupungin yliopistossa.
Bugenhagen vihki Lutherin avioon Katharina von Boran kanssa, kastoi heidän lapsensa ja saarnasi Lutherin hautajaisissa. Hän myös huolehti Lutherin perheestä tämän kuoleman jälkeen.
Johannes Bugenhagen on haudattu Wittenbergin kaupunginkirkkoon.
Aiheesta muualla

Luther.de, Johannes Bugenhagen (suomeksi)
Wikimedia Commonsissa on kuvia tai muita tiedostoja aiheesta .
Jorma Aittasalmi

Jorma Osmo Ensio  Aittasalmi (9. kesäkuuta 1932 Heinola – 2018) oli suomalainen opettaja ja kirjailija.
Aittasalmi valmistui kansakoulunopettajaksi Heinolan seminaarista 1955. Hän toimi harjoituskoulun opettajana 1958, kansakoulunopettajana Joutsassa 1956–1959, ja harjoituskoulun opettajana Heinolan seminaarissa 1959–1972. Opettajana hän toimi Espoossa vuodesta 1973 ja myöhemmin Helsingissä opettajana ja johtajana Tuomarilan ala-asteella. Aittasalmi osallistui aktiivisesti Pääkaupunkiseudun Sotilaspoikien ja Pikkulottien Perinnekilta ry:n toimintaan.
Aittasalmen vanhemmat olivat työnjohtaja Frans Aittasalmi ja Aino-Elisabeth (o.s. Marjala). Aittasalmen puoliso oli Mary Ros-Mari (o.s. Fagerholm) 1956–1970.
Teoksia

Poika : romaani. Lehtimiehet, Tampere 1969
Juha Kulmala

Juha Kulmala, 2011
Juha Kulmala (s. 8. helmikuuta 1962 Lieto) on turkulainen runoilija. Hänen esikoisteoksensa ...väärin kootut runot julkaistiin 2002. Kulmalan toinen kokoelma ?Mitä te odotatte ilmestyi 2006. Hän on myös lukenut tekstejään vuonna 2002 julkaistulle Runo&Ääni-levylle.
Kulmala sai vuonna 2011 ensimmäisen jaetun Jarkko Laine -palkinnon teoksestaan Emme ole dodo. Vuonna 2014 hänen teoksensa Pompeijin iloiset päivät palkittiin Tanssiva karhu -runopalkinnolla.
Tuotanto > Runokokoelmat

...väärin kootut runot.  Turku:  Savukeidas, 2002.  ISBN 951-98853-3-1.
?Mitä te odotatte.  Turku:  Savukeidas, 2006.  ISBN 952-5500-11-X.
Emme ole dodo.  Turku:  Savukeidas, 2009.  ISBN 978-952-5500-45-5.
Pompeijin iloiset päivät.  Turku:  Savukeidas, 2013.  ISBN 978-952-268-089-1.
Ränttätänttä.  Turku:  Savukeidas, 2017.  ISBN 978-952-268-201-7.
RESET.  Helsinki:  Poesia, 2022.  ISBN 978-952-305-180-5.
Aiheesta muualla

Poesian kirjailijasivu
9. elokuuta

9. elokuuta on gregoriaanisen kalenterin mukaan vuoden 221. päivä (222. päivä karkausvuonna). Vuodesta on jäljellä 144 päivää.
Nimipäivät

suomalainen kalenteri: Erja, Eira, Nadja
suomenruotsalainen kalenteri: Eira, Natalie, Nadja
ortodoksinen kalenteri: Matias, Matti, Herman, Hemmo
pohjoissaamenkielinen kalenteri: Eirá, Ervá
vanhemmissa kalentereissa: Gunlög, Natalia, Oma, Roland, Romanus, Veli